Nataļja Vorobjova

Nataļja Vorobjova (; dzimusi ) ir krievu brīvā stila cīkstone, olimpiskā (2012), pasaules (2015, 2019), Eiropas (2013, 2014) un Krievijas (2012, 2016, 2019) čempione, Krievijas Nopelniem bagātā sporta meistare (2012).

 Biogrāfija 
Nataļja Vorobjova ar sportu sāka nodarboties nejaušības dēļ — kādu dienu viņa kopā ar draudzenēm ieradās apskatīt medaļas un kausus skolas zālē, kas atradās netālu no viņas mājas. Tur viņu ieraudzīja treneris Džigančins un piedāvāja piedalīties cīņas sporta nodarbībās. Kamila Džigančina vadībā Nataļja Vorobjova divas reizes ieguva otro vietu starpreģionu turnīrā Tulunā un uzvarēja Irkutskas reģiona individuālajā čempionātā zēnu vidū. Kad viņa pirmo reizi piedalījās Krievijas meiteņu čempionātā, viņa spēja nolikt uz lāpstiņām Krievijas čempioni. Kārtējās meistarsacīkstēs Čeboksaros Nataļja Vorobjova ieņēma 3. vietu, pēc tam aizbrauca uz Krasnodaru, kur kļuva par valsts čempioni.Олимпийская чемпионка подарила первому тренеру джип  Pēc piecu gadu treniņiem viņa pārcēlās no Tulunas, kur tālākā izaugsme sportā bija ierobežota, uz Sanktpēterburgu.

2012. gadā viņa piedalījās olimpiskajās spēlēs Londonā un kļuva par čempioni. Savas cīņas ceturtdaļfinālā, pusfinālā un finālā beidza priekšlaicīgi. Pusfinālā pret 2008. gada čempioni Vanu Dzjao viņai bija nepieciešamas tikai 17 sekundes, lai gūtu tīru lāpstiņu uzvaru. Finālā viņā pārspēja otru iepriekšējās olimpiādes finālisti, pieckārtējo pasaules čempioni bulgārieti Stanku Zlatevu. Nataļjas izcīnītā medaļa bija pirmā zelta medaļa Krievijai sieviešu brīvajā cīņā. Pēc panākumiem olimpiādē viņai tika piešķirts Krievijas Nopelniem bagātās sporta meistares nosaukums un viņa tika apbalvota ar "Draudzības ordeni". Pēc olimpisko spēļu uzvaras Nataļja uzdāvināja savam pirmajam trenerim džipu.

2013. gadā Sanktpēterburgā atklāja Nataļja Vorobjovai veltītu pieminekli.

2016. gadā, savā otrajā olimpiādē, Nataļja zaudēja finālcīņu japānietei Sarai Dosjo un ieguva sudraba medaļu.

 Apbalvojumi un pagodinājumi 
 Draudzības ordenis.
 Ordeņa "Par nopelniem Tēvzemes priekšā" pirmās pakāpes medaļa.Указ Президента Российской Федерации от 25.08.2016 № 429 «О награждении государственными наградами Российской Федерации» 

 Atsauces 

 Ārējās saites 



Kategorija:1991. gadā dzimušie
Kategorija:Krievijas cīkstoņi
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki
Kategorija:Krievijas Nopelniem bagātie sporta meistari
Kategorija:Ar Draudzības ordeni apbalvotie (Krievija)
Kategorija:Irkutskas apgabalā dzimušie
Kategorija:2020. gada vasaras olimpisko spēļu dalībnieki
Kategorija:Pasaules čempiones brīvajā cīņā
Kategorija:Olimpiskie zelta medaļnieki cīņas sportā
Kategorija:Olimpiskie sudraba medaļnieki cīņas sportā
Kategorija:Krievijas olimpiskie zelta medaļnieki
Kategorija:Krievijas olimpiskie sudraba medaļnieki